b'\n_START_ARTICLE_\nEspen Bredesen\n_START_SECTION_\nPrivajanje na novo tehniko\n_START_PARAGRAPH_\nNa olimpijskih igrah v Albertvillu leta 1992 se ni najbolje odrezal, saj je imel velike te\xc5\xbeave pri privajanju na novo V-tehniko skakanja. Zato je dobil tudi vzdevek "Orel Espen", kakr\xc5\xa1nega je do tedaj imel Eddie Edwards, ki se je na tekmah svetovnega pokala redno uvr\xc5\xa1\xc4\x8dal na zadnje mesto.\n_START_SECTION_\nUspehi\n_START_PARAGRAPH_\nLeta 1993 je v Falunu postal svetovni prvak na veliki skakalnici posami\xc4\x8dno kot tudi ekipno. V sezoni 1993/94 je osvojil Novoletno turnejo, na olimpijskih igrah v Lillehammerju, pa je osvojil zlato na mali in srebro na veliki skakalnici. Na svetovnem prvenstvu v poletih na Plani\xc5\xa1ki velikanki leta 1994 je osvojil srebrno medaljo, vendar so rekord v poletih "zamrznili" pri 191 metrih. Vsak skakalec, ki je poletel preko te meje, se mu je priznalo samo znamko rekorda. Bredesen se s tem ni strinjal in je srebrno medaljo predal Italijanu Robertu Ceconu, sam pa je vzel bronasto, saj je menil, da je pomembna dol\xc5\xbeina leta. Isto sezono je tudi osvojil svetovni pokal. \xc5\xbde naslednjo sezono je to dokazal in postavil nov svetovni rekord v poletih - 209 metrov, nato pa ga je v finalu sezone 1996/97 rekord izbolj\xc5\xa1al \xc5\xa1e za meter (210 metrov), ta pa je trajal le dobrih pet minut, saj je njegov rojak Lasse Ottesen poletel do 212 metrov._NEWLINE_Kariero je kon\xc4\x8dal sredi sezone 1999/00, potem ko \xc5\xbee nekaj \xc4\x8dasa ni bil v formi.'